b'\n_START_ARTICLE_\nWaama\n_START_PARAGRAPH_\nWaama je pleme zapadno-sudanskih crnaca (Niger-Congo porodica), nastanjeno u beninskoj provinciji Atakora, te jedna manja skupina du\xc5\xbe granice sa Togom u regiji Sansanne-Mango. Waama ljudi su po kulturi i jeziku najsrodniji susjednom plemenu Natemba. Oni su poglavito sjedila\xc4\x8dki farmeri, uzgajiva\xc4\x8di kukuruza, yama, ananasa, banana i kikirikija, za vlastite potrebe, ali se bave i uzgojem kave, pamuka i kakaovca, \xc5\xa1to ide za izvoz. \xe2\x80\x93Lovom, ribolovom i sakupljanjem oraha i divljega vo\xc4\x87a dodatno si oboga\xc4\x87uju prehranu. Waama, pa i njihovi susjedi uzgajaju i ne\xc5\xa1to stoke, ali njihovo meso se ne koristi u prehrani, isto kao ni mlijeko. Od sitne stoke Waame dr\xc5\xbee ovce i koze, te koko\xc5\xa1i i pse._NEWLINE_Waama mu\xc5\xa1karcu posao je lov i \xc4\x8di\xc5\xa1\xc4\x87enje polja i \xc4\x8duvanje stoke. \xc5\xbdenski je zadatak sakupljanje \xc5\xa1umskih produkata, i doma\xc4\x87i ku\xc4\x87anski poslovi, kao \xc5\xa1to je kuhanje i djeca. U farmerskim i ribarskim poslovima poma\xc5\xbeu oba spola. Trgovina je va\xc5\xbena crncu, pa tako i narodu Waama. Trgovinom se bave i mu\xc5\xa1karci \xc5\xbeene. Glavni roba u waama-trgovini su sol, crveni luk, dimljeno ili su\xc5\xa1eno meso, ri\xc5\xbea, ulje i orasi. Sela su kompaktna, ku\xc4\x87e kru\xc5\xbenog oblika, sa zidovima od \xc4\x87erpi\xc4\x8da, odnosno opeka su\xc5\xa1enih na suncu. Obitelj je pro\xc5\xa1irena. Svaka lokalna zajednica ima ritualnog vo\xc4\x91u, a to je najstariji mu\xc5\xa1karac iz loze koja je prva zauzela seosko zemlji\xc5\xa1te. \xc5\xbdenidba se vr\xc5\xa1i posredstvom glava dviju pro\xc5\xa1irenih obitelji, i u vrijeme dok je djevojka jo\xc5\xa1 bila u dje\xc4\x8djoj dobi. Mu\xc5\xa1karac \xc4\x8desto mora raditi na zemlji djevoj\xc4\x8dinog oca, sve do \xc5\xbeenidbe, a ponekad i nakon toga. Nakon \xc5\xa1to djevojka po\xc4\x8dne \xc5\xbeivjeti sa mlado\xc5\xbeenjom, mlado\xc5\xbeenja mora isplatiti djevoj\xc4\x8dinu obitelj._NEWLINE_Poliginiju Waame poznaju, ali svaka \xc5\xbeena ima svoju vlastitu kolibu gdje podi\xc5\xbee svoju djecu. Prva \xc5\xbeena redovito ima i superiorni status glavne._NEWLINE_Ve\xc4\x87ina togoanskih Waama nastavlja \xc5\xbeivjeti svojim tradicionalnim \xc5\xbeivotom. U religiji postoji obo\xc5\xbeavanje mnogih bogova (politeizam). Duhove predaka tako\xc4\x91er zazivaju ukoliko se na\xc4\x91u u kakvoj nevolji. Danas Waama broje 14,000 u Togou i 82,000 u Beninu.'